[pic] | AZ EURÓPAI KÖZÖSSÉGEK BIZOTTSÁGA |

Brüsszel, 30.8.2007

COM(2007) 485 végleges

2005/0042A (COD)

A BIZOTTSÁG VÉLEMÉNYE az EK-Szerződés 251. cikke (2) bekezdése harmadik albekezdésének c) pontja alapján az Európai Parlamentnek az egészségügy

területén második közösségi cselekvési program (2007–2013) létrehozásáról szóló európai parlamenti és tanácsi határozatjavaslathoz kapcsolódó tanácsi közös álláspontra vonatkozó módosításairól

A BIZOTTSÁG JAVASLATÁNAK MÓDOSÍTÁSAaz EK-Szerződés 250. cikkének (2) bekezdése alapján

2005/0042A (COD)

A BIZOTTSÁG VÉLEMÉNYE az EK-Szerződés 251. cikke (2) bekezdése harmadik albekezdésének c) pontja alapján az Európai Parlamentnek az egészségügy

területén második közösségi cselekvési program (2007–2013) létrehozásáról szóló európai parlamenti és tanácsi határozatjavaslathoz kapcsolódó tanácsi közös álláspontra vonatkozó módosításairól

Együttdöntési eljárás Második olvasat

1. Bevezetés

Az EK-Szerződés 251. cikke (2) bekezdése harmadik albekezdésének c) pontja értelmében a Bizottság véleményt nyilvánít az Európai Parlament által a második olvasat során javasolt módosításokról. A Bizottság az alábbiakban ismerteti véleményét a Parlament módosítási javaslatairól.

2. Előzmények

A COM(2005)115 végleges javaslatot[1] 2005. április 15-én továbbították az Európai Parlamentnek és a Tanácsnak az EK-Szerződés 251. cikke szerinti együttdöntési eljárással összhangban.

A Régiók Bizottsága 2006. február 16-án nyilvánított véleményt[2].

Az Európai Gazdasági és Szociális Bizottság 2006. február 14-én nyilvánított véleményt[3].

Az Európai Parlament első olvasatban 2006. március 16-án nyilvánított véleményt.

Az EK-Szerződés 250. cikkének (2) bekezdése szerint módosított COM (2006)234 végleges javaslatot 2006. május 24-én továbbították az Európai Parlamentnek és a Tanácsnak[4].

Az Európai Parlament véleménynyilvánítása után és az EK-Szerződés 251. cikkének (2) bekezdése alapján, a 2006. november 30-i politikai megállapodást követően a Tanács 2007. március 22-én közös álláspontot fogadott el[5]. A COM(2007)150 közös álláspontról szóló bizottsági közleményt 2007. március 23-án fogadták el.

Az Európai Parlament második olvasatban 2007. július 10-én fogadta el álláspontját.

3. A javaslat célja

A program célja az, hogy meghatározott egészségügyi fellépések segítségével hozzájáruljon a polgárok egészségének és biztonságának védelméhez. A program uniós szinten kiegészíti és támogatja a tagállamok szakpolitikai fellépéseit, növeli azok értékét, és hozzájárul az Unión belüli szolidaritás és jólét fokozásához, miközben védi és előmozdítja az emberi egészséget és biztonságot, és javítja a közegészséget. A 2007–2013 közötti időszakra vonatkozó program három fő célkitűzése a következő: a polgárok egészségügyi biztonságának növelése, az egészségügy támogatása, valamint az egészségüggyel kapcsolatos információk és ismeretek kialakítása és terjesztése.

E célkitűzéseket az EU – az éves munkatervekben meghatározott prioritásokkal összhangban – különböző intézkedések és eszközök alkalmazásával kívánja megvalósítani.

4. A Bizottság véleménye az Európai Parlament módosításairól

4.1. Általános

Az Európai Parlament 2007. július 10-én a Tanáccsal való előzetes egyeztetést követően kompromisszumcsomagot fogadott el annak érdekében, hogy második olvasatban megállapodás születhessen.

Megoldást találtak a program szövegét illető parlamenti aggályokra azáltal, hogy módosították a szöveget, tiszteletben tartva azonban a Bizottság módosított javaslatát.

A Bizottság minden módosítást elfogad. A kompromisszumcsomag létrejöttét megkönnyítette az egészségügyi program tekintetében az intézményközi megállapodás (37. cikk) keretében az uniós programok költségvetési rugalmasságára vonatkozó szabályokat megállapító háromoldalú nyilatkozat (lásd a mellékletet).

4.2 Módosított javaslat

Az EK-Szerződés 250. cikke (2) bekezdésének alapján a Bizottság a fentiekben meghatározottak szerint módosítja javaslatát.

MELLÉKLET

A MÁSODIK KÖZÖSSÉGI EGÉSZSÉGÜGYI PROGRAMRA (2007–2013) VONATKOZÓ HÁROMOLDALÚ NYILATKOZAT

Az Európai Parlament, a Tanács és a Bizottság:

- egyetértenek abban, hogy az egészségügy területén a második közösségi cselekvési program (2007–2013) teljes körű végrehajtásához pénzügyi eszközöket kell biztosítani;

- emlékeztetnek a költségvetési fegyelemről és a pénzgazdálkodás hatékonyságáról és eredményességéről szóló intézményközi megállapodás[6] 37. cikkére, mely kimondja, hogy a költségvetési hatóság és a Bizottság vállalja, hogy a költségvetéstől legfeljebb 5 %-kal tér el, kivéve, ha új, objektív és tartós körülmények merülnek fel, melyek okait kifejezetten és pontosan meg kell adni. Az ilyen eltérésből származó növekedés nem lépheti túl az érintett fejezet meglévő felső határát;

- biztosítanak arról a szándékukról, hogy alaposan megvizsgálják az egészségügyi programhoz kapcsolódó különleges igényeket és körülményeket az éves költségvetési eljárás során.

[1] HL C 172., 2005.7.12.

[2] HL C 192., 2006.8.16.

[3] HL C 88., 2006.4.11.

[4] HL C 303., 2006.12.13.

[5] HL C 103E., 2007.5.8.

[6] HL C 139., 2006.6.14.